разследвания приключват в рамките на девет месеца след започване на подновеното разследване. Индивидуалното разглеждане, което беше поискано едва на по-късен етап на процедурата след оповестяването, би попречило на своевременното приключване на разследването.
 (30)
 Един вносител/ползвател се противопостави на налагането на допълнителни мерки с твърдението, че промишлеността на ЕС за производство на слънцезащитно стъкло не може да осигури достатъчно предлагане на особено висококачествено слънцезащитно стъкло, за да се отговори на нуждите на промишлеността на ЕС за производство на соларни модули. Той също така заяви, че допълнителните антидъмпингови мерки биха довели до изместване на производството на соларни модули извън ЕС.
 (31)
 Комисията отхвърли и двете твърдения. На първо място, тези твърдения биха попаднали в обхвата на проверката на интереса на Съюза, който не се анализира при подновяване на разследването относно изчерпването на ефекта от мерките. На второ място, според предоставения от ползвателя отговор на въпросника той е бил в състояние да осигурява 100 % от доставките си на слънцезащитно стъкло през ППРИЕМ от производители на слънцезащитно стъкло от ЕС и трети държави. Следователно това твърдение не е подкрепено с достатъчно доказателства. Същото се отнася и за твърдението, че налагането на допълнителни мерки ще принуди производителите на соларни модули в ЕС да изнесат производството си извън ЕС. Този сценарий изглежда малко вероятен. Както бе установено по време на първоначалното разследване, делът на слънцезащитното стъкло в производствените разходи на соларните модули е ограничен, а именно 6—8 %. Поради това засилването на мерките ще има само ограничено въздействие върху общите разходи за производството на соларни модули — от порядъка на 2—3 %.
 2. Дъмпинг
 (32)
 След като бе установено изчерпване на ефекта от мерките и за двете групи дружества, дъмпинговите маржове бяха преизчислени.
 2.1. Експортни цени
 (33)
 Всички продажби на производителите износители, включени в извадката, са били осъществени за несвързани клиенти в Съюза. Ето защо, експортните цени бяха основани на цените, действително платени или платими за разглеждания продукт в съответствие с член 2, параграф 8 от основния регламент.
 2.2. Сравнение
 (34)
 Комисията сравни нормалната стойност, определена в първоначалното разследване, и експортната цена на базата на цената франко завода. Дъмпинговите маржове бяха определени чрез сравнение на цените франко завода на всеки от включените в извадката износители с продажните цени на вътрешния пазар на производителя от държавата аналог или с конструираната нормална стойност, в зависимост от случая.
 (35)
 За да се гарантира обективно сравнение между нормалната стойност и експортната цена, под формата на корекции бяха надлежно отчетени разликите, които засягат цените и тяхната сравнимост, в съответствие с член 2, параграф 10 от основния регламент.
 (36)
 Въз основа на това бяха направени корекции за разходите за транспорт, навло и застраховки, обработка, товарене и допълнителни разходи, износни мита и комисиони във всички случаи, в които беше установено, че се отразяват върху сравнимостта на цените.
 2.3. Дъмпингов марж
 (37)
 В съответствие с член 2, параграфи 11 и 12 от основния регламент дъмпинговите маржове за включените в извадката производители износители бяха определени въз основа на сравнение между определената в Турция среднопретеглена конструирана нормална стойност за всеки вид на сходния продукт през